海狗

海狗係海獅科之中，海狗亞科嘅動物。佢哋唔係海獅，不過同佢哋同科。

佢哋係同科動物，海狗嘅咀較長，皮毛冇海獅咁厚，但好難先可以分開佢哋

由於海洋公園冇養過海狗，所以香港人對海狗嘅認識好少。

有啲海狗嘅皮毛略帶紫色。

有人鍾意着用海狗皮造嘅衫，加上認為佢哋數量太多，會同漁夫爭魚食影響捕漁業，導致過量捕殺，海狗數量急劇減少。直到而家，南美洲同南非仍然有捕獵海狗，仍受爭議。

分類 
 海狗亞科 Arctocephalinae 
 北海狗 Callorhinus ursinus 
 南極海狗 Arctocephalus gazella 
 瓜達盧佩海狗 Arctocephalus townsendi 
 璜費南德茲島海狗 Arctocephalus philippii 
 加拉巴哥海狗 Arctocephalus galapagoensis 
 南非海狗 Arctocephalus pusillus 
 紐西蘭海狗 Arctocephalus forsteri 
 亞南極海狗 Arctocephalus tropicalis 
 南美海狗 Arctocephalus australis

哺乳動物